**יום ד' מרחבי- מרחב בטוח (29.12.21)**

מרחב מרכז- פגיעה מינית ברשת והזהות הרשתית (שגיא אברג'יל)

מרחב דרום- נערים ברשת ובמרחב החברתי (דר' ירון שוורץ)

מרחב צפון- הרשתות החברתיות, יתרונות ופגיעות מיניות (הדר להב)

* את כל סיכומי ההרצאות ניתן למצוא בתיקייה

**יחידת עיבוד להרצאה:**

מתודה 1: הסבר

לאחר ההרצאה נקיים סקירה של אלמנטים מסכנים הקיימים ברשת בנוסף לפגיעות מיניות: איומים, בריונות, סחיטה והונאה, אתגרים (טיק טוק, אתגר נובמבר/ דצמבר), הצהרות אובדניות ופגיעות עצמיות. ניתן כמובן לשאול את המשתתפים.ות אילו עוד סיכונים הם.ן מכירים ברשת בנוסף לאלו שציינו?

*זמן: 5 דק' | ציוד: ללא| נספחים: ללא*

מתודה 2: שיתוף

נשאל את המשתתפים.ות אילו מדיות הן מכירות שנחשבות "הרשת" ומה לרוב קורה בכל אחת מהן? ווטסאפ (חרמות, פרסום תמונות, ירידות), פייסבוק, טיקטוק(אתגרים, הצעות מיניות, ויש גם תוכן חיובי), האוספרטי (סגרו את האפליקציה באוק' האחרון), סנאפצ'ט, טלגרם. יש פגיעות פומביות ויש אישיות (באישי)

*זמן: 5 דק' | ציוד: ללא| נספחים: ללא*

מתודה 3: הסבר

אירועים בתנועה- נבקש מהשתתפים.ות לספר על אירועים ברשת שהם נחשפו אליהם /טיפלו. כמובן ללא פרטים מזהים. ניתן לעשות גם שימוש בסקירה של אירועים שהתרחשו בתנועה בחלוקה לפי שכבות במרחב המקוון(נמצאים בנספח).

*זמן: 10 דק' | ציוד: ללא| נספחים: נספח אירועים בתנועה במרחב המקוון*

מתודה 4: דף עבודה אישי – עיבוד להרצאה

(נמצא בנספח)

נחלק למשתתפים.ות דף עבודה אישי שמטרתו לעבד את ההרצאה לה הקשבנו.

1. הפתיע אותי
2. חידש לי
3. משהו שאני לוקחת אליי גם ברמה האישית למוכנות ברשת
4. ביקורת שמתעוררת בי נוכח הדברים שהועלו בהרצאה
5. רעיון שעלה בי במהלך ההרצאה
6. המציאות בצופים מאפשרת לנו לקדם את זה דרך…
7. המציאות בצופים מאתגרת עיסוק בנושא זה כי…
8. הכלים, המסקנות המרכזיות שההרצאה הציגה
9. *זמן: 5 דק' | ציוד: עטים | נספחים: דף עבודה אישי*

מתודה 5: חשיבה משותפת

לאחר שעבדו באופן אישי, יתחברו לזוגות סביב השאלות 1-4, לאחר מכן ברביעיות סביב שאלות 4-8 ולבסוף נתכנס למליאה. ( 5 דק' עבודה בזוגות, 5 דק' ברביעיות.)

במליאה נרצה להציג את הכלים שעלו בהרצאה וכלים שיש בתנועה. (יהיה חשוב לכתוב תוך כדי ההרצאה אילו כלים מודגשים ע"י המרצה). כלים בתנועה: פעולות במסע, לבחור בעצמי, נק' מבט, פוסטר פעילות מוגנת ברשת, מוקד 105 (לתת הסבר), הורים כשותפים, בית הספר (שיח כללי חינוכי ולא על מקרה ספציפי.), משטרה- הפצת תמונה

*זמן: 15 דק' | ציוד: עטים | נספחים: דף עבודה אישי*

**יחידת סיכום - איפה זה פוגש אותי?**

מתודה 1 - שיתוף + ייצוג

נרצה לנצל את הזמן שיש לנו ביחד לשמוע ולחשוב יחד על סוגים של התנהגויות סיכון ודרכי התמודדות עימן.

(נתלה בבוקר את הדפים על הקירות ונבקש מהם להסתובב למלא את הקירות- לאורך היום, עד לאחר ההפסקה האחרונה)-דפים של צירים של האירועים וההתמודדות שיש בשבטים ובהנהגות (נספח א')

שאלות על הצירים:

1. עם אילו אירועים מתמודדים המרכזים.ות בצורה טובה? עם אילו אירועים קשה יותר למרכזים.ות להתמודד? – כותרות לפי נושאים- תחתם יצטרכו להדביק מדבקות.
2. עם אילו אירועים אני מרגיש.ה תחושת מסוגלות להתמודד/ ללוות? – כותרות לפי נושאים- תחתם יצטרכו להדביק מדבקות.
3. אילו שאלות לא פתורות או התלבטויות שיש לי בכל הקשור להתנהגויות מסכנות?( פוסט איט)

נשאל:

* מה הצירים מראים לנו?
* מה הפתיע אותי לראות?
* מה היה לי הכי קשה לענות עליו?

לכתוב על איזה נייר עיתון מה האתגרים המרכזיים שמתמודדים.ו איתם בשבטים

מתודה 2- הסבר

מה הפוסט קורונה מביאה ומה ניתן לראות ברמה ארצית על התנהגות בני ובנות הנוער?

מה קורה בתנועה:

* ב2019 היו 286 דיווחים
* ב2020 היו 299 דיווחים
* ב2021 (לא כולל דצמבר) היו 478 דיווחים

 אירועים של אובדנות ופגיעה עצמית:

* מ2019 ל2020 הייתה עלייה של 68%
* מ2019 ל2021 הייתה עליה של 165%

מתודה 3- דיון בשאלה

ננסה יחד לחשוב מה הכלים החסרים שבעזרתם נוכל לקדם את המניעה והטיפול הנכון ביותר באירועים מסכנים בשבטים ובהנהגות.

נתחלק לשלשות (לא מאותה הנהגה), כל שלשה תנסה לחשוב על כמה שיותר כלים שניתן להפעיל בתנועה על מנת להתמודד על האתגרים שדיברנו עליהם.

הסבר על ימי הכשרה לבחירה ע"י ההנהגות

כחלק מהרצון שלנו לחזק כל הנהגה בהתאם להתמודדויות והמאפיינים היחודיים של כל הנהגה- יחידת מרחב בטוח בונה 3 ימים עיון. כל הנהגה תוכל "להזמין" יום עיון בתיאום עם היחידה.

1. אלכוהול וסמים
2. דימוי גוף חיובי
3. אובדנות ופגיעה עצמית

יום העיון יכול להיות למעגל המרכזים.ות, לצוות הבוגר (מדריכי ומדריכות שכבה, מלווי ט'), לדרג מתנדב - כל הנהגה לבחירתה.

**נספח א'- אירועים ברשת – דיווחים בתנועה**

אירועים בתוך שכב"ג:

* חניכות פרסמו בקלוז פרינדס בסטורי באינסטגרם רשימת יתרונות וחסרונות על שמיניסט
* שמיניסטים פרסמו סרטון בקלוז פרינדס באינסטגרם שהם מחקים שישיסט שהינו הומו מוצהר
* שמיניסטיות שלחו תמונה של שישיסטית בקבוצה של השכב"ג וכתבו עליה דברים לא יפים, התבלבלו בקבוצה ומחקו
* בקבוצת וואטסאפ של השכב"ג שלחו סרטון ממסיבה שעשו ובו רואים חניכים שותים, ורואים שני חניכים מתנשקים. הסרטון הופץ
* התכתבויות מיניות לא מתאימות בין חניכים שאחד החניכים הרגיש שנחצו גבולות
* בקבוצת פייסבוק היה שרשור של שכבגיסטים שכתבו דברים על חניכים מהשבט, שביעיסטית אחת כתבה דברים פוגעניים על חניך בכיתה ה'. השרשור הגיע לחניך ולהוריו.

אירועים בשכבה הצעירה:

* התכתבויות פוגעניות בתוך קבוצות וואטסאפ (עם ובלי המדריכים)
* חניך שלח תמונה של הישבן של חניך אחר מהקבוצה (עם בגדים) בקבוצת וואטסאפ
* שליחת אמירות אובדניות בקבוצת וואטסאפ של הקבוצה

אירועים בשכבת נעורים:

* העלאת סרטונים לטיקטוק עם אמירות אובדניות או שמראות מצוקה גדולה
* העלאת סרטונים לטיקטוק עם וידויי רגשות והתאהבויות בדמויות בוגרות יותר (מדריכים, מרכזים צעירים). דברים כאלה מעלים תחושות של חוסר נוחות אצל מושא ההתאהבות
* שליחת תמונות של פגיעות עצמיות לדמויות בוגרות יותר (מדריכים, מרכזים צעירים) או לחברי השכבה
* חניכה פרסמה פוסט באינסטגרם ובו סיפרה על אירוע של תקיפה מינית שחוותה לפני כמה שנים. אנשים רבים מהשבט נחשפו לפוסט והנושא העלה קשיים אצל השכב"ג והקומונה

**דף עבודה אישי**

נמצא בקובץ PPT בתיקייה